stanford-oval/wikipedia huggingface dataset:
שלומית באומן
פרסים

2012 - פרס העיצוב, משרד התרבות והספורט
2012 - פרס אליכס דה רוטשילד לאומנויות (מקום שני)
1997 - פרס האמן הצעיר לעיצוב קרמי מטעם משרד החינוך והתרבות
1988 - מלגת קרן תרבות אמריקה ישראל
1988 - פרס בלומנטל להישגים בלימודים מטעם אקדמית בצלאל
1987 - מלגה ללימודים בבי"ס לעיצוב "פרסונס", ניו-יורק, ארצות הברית (מטעם אקדמיה בצלאל)
1986 - פרס ע"ש בלאנש ורומי שפירא לעיצוב קרמי וקדרות
אוצרות

2014 - "ארון פלאות", תערוכת בוגרי המחלקה לעיצוב תעשייתי, 2014, (אוצרות בשיתוף עם איתי אהלי), HIT - מכון טכנולוגי חולון
2014 - "פרכוס", תערוכת יחיד של הגר מיטלפונקט, בית בנימיני - מרכז לקרמיקה עכשווית, תל אביב
2014 - "מחתרת עיצוב", בית בנימיני - מרכז לקרמיקה עכשווית, תל אביב
2014 - "מצד שני" בית בנימיני - מרכז לקרמיקה עכשווית, תל אביב
2013 - "מצב חלל_עיצוב קרמי", בית בנימיני - מרכז לקרמיקה עכשווית, תל אביב
2013 - "חומר זהות" אוסף עיצוב קרמי, הכנסת, ירושלים
2013 - "SHIFT - קרמיקה באקדמיות ומכללות לעיצוב ואמנות" (אוצרות בשיתוף עם רוית לצר), בית בנימיני - מרכז לקרמיקה עכשווית, תל אביב
2010 - "עיצוב קרמי: כלים טכנו. לוגיים", הביאנלה השישית לקרמיקה ישראלית, מוזיאון א"י, תל אביב
2009 - "29 ק"מ – אמנים פלסטינים, ישראלים וגרמנים", גלריה לאמנות אום אל פחם
2008 - "אמנזיה", גלריה זוכרות, תל אביב
2008 - "טיסת ניסוי: עיצוב קרמי, HIT", גלריה פריסקופ, תל אביב
2008 - "המובן מאליו", תערוכת יחיד של יהונתן הופ, הגלריה בשואבה
2007 - "ציפורה, אם איתן היה בת הייתי מחכה לו", תערוכת יחיד של איתן גרוס, מוזיאון רמת גן
2006 - "געגוע מזרחי", תערוכת יחיד של תניה אנגל שטיין, מוזיאון האסלאם, ירושלים
סרטים

כול הסרטים בשיתוף עם אריאל מיודוסר
Flood
ערוץ אלדווארה
בנוסף, הוא הוצג ב- "Finding Cheri Samba", בריסל, בלגיה, (2010, אוצר: Sven Vanderstichelen), ב"וידאוזון 4", הביאנלה הבינלאומית לווידאו ארט, המרכז לאמנות עכשווית, (2008, אוצרים: סרג'יו אדלשטיין וגלית אילת). ב-2007 הוקרן ב-PFF, Barbican Centre, לונדון, אנגליה.
TV12
פרסומים

2014 - חומר נא - על יצירתה של אסתר בק. מאמר בקטלוג תערוכתה של אסתר בק "שחור ומעבר", גלריה פריסקופ, אוצרת: שרי פארן
2014 - מחתרת עיצוב. בית בנימיני - מרכז לקרמיקה עכשווית, תל אביב
2013 - מצד שני, בית בנימיני - מרכז לקרמיקה עכשווית, תל אביב
2013 - SHIFT  (בשיתוף עם רוית לצר), בית בנימיני - מרכז לקרמיקה עכשווית, תל אביב
2012 - Ceramic Art & Perception ,Ceramic Design: Techno.Logical Implements, גיליון 87
2010 - בסך הכול גוש של בוץ. ראיון באתר ספריית החומרים, מוזיאון העיצוב, חולון
2010 - נתק ורצף כמשפיעים על תהליכי יצירה בעיצוב קרמי ישראלי. מצבי צבירה: צורפות ואפנה, "פרוטוקולים", גיליון מס' 16, אקדמיה בצלאל
2005 - מחווה לקדרות הפלסטינית המסורתית בחברון. טקסט מלווה לתערוכה, מוזיאון עין חרוד
2002 - "טקסטרה", טקסט מלווה לקטלוג, גלריה בית יד לבנים, רעננה
2001 - "אמנות הכלי", טקסט מלווה לקטלוג, מוזאון בית אהרון כהנא, רמת גן
1999 - "פגישה לא מקרית - קרמיקה עכשווית", טקסט מלווה לקטלוג, מוזאון בית אורי ורמי, קיבוץ אשדות יעקוב
1999 - "אמא. אמנית. מורה. סטודנטית". מצד שני, המרכז לאינפורמציה אלטרנטיבית, גיליון 16
1998 - "שער משלה" פרסום תמונה של יצירה בשער האחורי של "נגה" כתב עת פמיניסטי, גיליון 34
2001 - 2008 - 1280°c - כתב עת לאמנות הקרמיקה, הוצ' אגודת אמני הקרמיקה בישראל, הכתבות הבאות:
כאוס מקדים, ריאיון עם איתמר לוי, גיליון מס' 18
טריטוריה וזהות – פוליטיקה של מקום, ריאיון עם חבר הכנסת ד"ר דב חנין, גיליון מס' 15
אוסף יורם רוזנהיימר, ריאיון עם יורם רוזנהיימר, גיליון מס' 14
על אהבות ובגידות, ריאיון עם ציונה שמשי, גיליון מס', גיליון מס' 13
קראפט ביקורתי, ריאיון עם עינת לידר, גיליון מס' 13
סדנאות החומרים וסינדרום מטריקס: מציאות וירטואלית או מציאות חומרית?, גיליון מס' 10
שיחה שקופה: שיחה בין תניה אנגלשטיין ועירית אבא, גיליון מס' 8
"אז מי פה מבין בקרמיקה", גיליון מס' 6
"מחשבות של אוצרים", גיליון מס' 5
"רוקד עם כדים", גיליון מס' 3
"האיש שמבקש לעוף", גיליון מס' 3
קרמיקה בחדר מיון, גסיסתה של הקרמיקה הפלסטינית, גיליון מס' 2
"אישה מן הכדים (1990–1991) - מיצג, עדינה בר און ודניאל דייוויס", גיליון מס' 1
מתוך סדרת עבודות מחומר קרמי מקומי
מתוך הפרויקט אזל. חומר קרמי מקומי בשילוב עם פורצלן
מתוך הפרויקט אזל. חומר קרמי מקומי בשילוב עם פורצלן
מתוך הפרויקט אזל. חומר קרמי מקומי בשילוב עם פורצלן
מתוך הפרויקט אזל. חומר קרמי מקומי בשילוב עם פורצלן
מתוך הפרויקט אזל. חומר קרמי מקומי. מזכרת ממשאב טבע שאזל
מתוך הסדרה ערוץ אלדווארה
אלוהה, סקובי-דו!

| --- | --- |

עטיפת ה-DVD של הסרט בארץ
 מבוסס על:  "סקובי דו" מאת ג'ו רובי וקן ספירס
 בימוי:  טים מלטבי
 תסריט:  טמפל מת'יוס
 עריכה:  ג'ולי אן לאו
 מדבבים:  קייסי קאסם מינדי קון פרנק ולקר גריי דלייסל מריו לופז ריי בומטאי טרי גאר אדם וסט טום קני די בראדלי בייקר טיה קררה
 מוזיקה:  תומאס צ'ייס ג'ונס
 מדינה:  ארצות הברית ארצות הברית
 חברת הפקה:  האחים וורנר הנפשה Warner Bros. Family Entertainment
 חברה מפיצה:  Warner Home Video
 שיטת הפצה:  וידאו על פי דרישה, ישירות לווידיאו, הוצאה ביתית 
 הקרנת בכורה:  8 בפברואר 2005
 משך הקרנה:  74 דקות
 שפת הסרט:  אנגלית 
 סוגה:  קומדיית אימה, סרט בלשים, סרט קומדיה, סרט בלשי, סרט הרפתקאות 
 מקום התרחשות:  הוואי 
 סרט קודם:  סקובי-דו והמפלצת מלוך נס 
 סרט הבא:  סקובי-דו! איפה המומיה שלי? 
 דף הסרט ב־IMDb
 
אלוהה, סקובי דו! (באנגלית: Aloha, Scooby-Doo!) היא קומדיה בלשית מונפשת אמריקאית משנת 2005. זהו הסרט השמיני בסדרת הסרטים הישירים לווידאו המבוססים על סדרות ההנפשה של סקובי-דו. הסרט הופק והושלם בשנת 2004 על ידי חברת האחים וורנר הנפשה והופץ ב-8 בפברואר 2005, על ידי חברת Warner Bros. Family Entertainment, אם כי הוא כלל לוגו של זכויות יוצרים עבור האנה-ברברה בסוף הסרט. הסרט שודר בערוץ Cartoon Network ב-13 במאי 2005.
זוהי גם הופעתו האחרונה של ריי בומטאי לפני מותו באוקטובר 2005. סרט זה יחד עם סקובי-דו במרדף מתוכנת היו סרטי סקובי-דו הראשונים שיצאו מחדש בבלו-ריי, ב-5 באפריל 2011.
עלילה

חברי "מסתורין בע"מ" מקבלים נסיעה חינם להוואי מחברת בגדי גלישה וחוף בשם "גוהה אלוהה", אשר רוצה שדפני בלייק תעצב עבורם בגדי ים חדשים. עם הגעתם, החבורה נפגשת עם ג'ארד מון, נציג של "גוהה אלוהה" ולומדת על תחרות הגלישה "קהונה הגדול של הנאהונה", שהייתה בלעדית במקור לתושבי האי לפני שראש העיר פתח אותה לתושבי היבשת על רקע הפגנות של תושבי האי, כמו מקומיים. הגולש מאנו טויאמה וחברו הטוב, ג'ים הקטן. הראשון כועס במיוחד בגלל שהוא טוען שרוח ויקי-טיקי העתיקה שלחה שדים לתקוף את הכפר שלו ולחטוף את חברתו סנוקי כנקמה על מעשיו של ראש העיר ומכיוון שסוכן הנדל"ן המקומי רובן ללונה בנה מתחם מגורים על אדמה קדושה.
תוך כדי חקירת ההתקפות, החבורה ומאנו מבקרים את דודה מהינה, שמאנית מקומית שחיה עמוק בג'ונגל, אך מאנו נחטף לכאורה על ידי הוויקי-טיקי בדרך. מהינה מספרת לחבורה שהוויקי-טיקי כועס בגלל שתחרות הגלישה היא טקס של הוואי ושהמנצח חייב להיות ממוצא הוואי לפני שהוא אומר להם ללכת להר געש סמוך, אחרת מאנו וסנוקי יוקרבו למפלצת. לפני שהם עוזבים, מהינה נותנת לפרד ג'ונס שרשרת המכילה תמצית שורש בולה גאוואנה, שלדבריה תדוף את הוויקי-טיקי. בסופו של דבר כשהיא מגיעה להר הגעש, החבורה מוצאת את סנוקי, אך היא נתפסת מחדש על ידי הוויקי-טיקי, שמוכיחה שהיא חסינה מפני השרשרת.
לאחר שברחו, החבורה מגלה שהשדים של הוויקי-טיקי הם רובוטים שנשלטים מרחוק ותמונה של הוויקי-טיקי עצמו באמצעות גלשן של המותג "גוהה אלוהה". למחרת, דפני משתתפת בתחרות הגלישה כדי לפתות את המפלצת. בעזרת שאגי רוג'רס וסקובי-דו, היא בסופו של דבר מנצחת את זה, ומאפשרת לאחרים לחשוף את זה בתור מאנו, שהם מגלים שעבד עם סנוקי כדי להפחיד מקומיים ותיירים כדי שיוכלו לקנות את בתיהם ולמכור אותם בחזרה במחירים גבוהים יותר. בנוסף, סנוקי היא מומחית למדע טילים ורובוטיקה שיצרה והפעילה את הרובוטים כדי לקדם את התוכנית שלהם. כשהפושעים נעצרים, סקובי נקרא הביג קאהונה החדש של הנאהונה על עבודתו בעצירת מאנו לפני שהכנופיה חוגגת בלואו.
דמויות ומדבבים

פרנק ולקר בתור פרד ג'ונס, סקובי-דו, ויקי-טיקי
קייסי קאסם בתור שאגי רוג'רס
גריי דליסל בתור דפני בלייק, דודה מהינה, אישה מקומית מס' 2
מינדי קון בתור ולמה דינקלי
מריו לופז בתור מאנו טויאמה
ריי בומטאי בתור ג'ים הקטן
טרי גאר כראש העיר מולי קווין
אדם וסט בתור ג'ארד מון
טום קני בתור רובן ללונה
די בראדלי בייקר בתור קולות נוספים
טיה קררה בתור סנוקי
הערות שוליים

↑  "Aloha, Scooby-Doo!". 23 במאי 2006 – via Amazon. {{cite web}}:  (עזרה)
↑  Lenburg, Jeff (2009). The Encyclopedia of Animated Cartoons (3rd ed.). New York: Checkmark Books. p. 254. ISBN 978-0-8160-6600-1.
↑  Mattern, Joanne (15 באוגוסט 2010). Hawaii: Past and Present. The Rosen Publishing Group. p. 32. ISBN 978-1-4358-9479-2. נבדק ב-29 באפריל 2012. {{cite book}}:  (עזרה)
הערות מהקהילה

| --- | --- |

סמליל "הערות מהקהילה"
 מפתח:  טוויטר בע"מ (במקור)   תאגיד אקס
 מחזור חיים:  25 בינואר 2021 – הווה (4 שנים)
 נכתבה בשפות:  פייתון
 סוג רישיון:  רישיון אפאצ'י גרסה 2.0
 קוד מקור:  github.com/twitter/communitynotes
 קטגוריה:  מיקור המונים   בדיקת עובדות   הגבלת תוכן
 communitynotes.x.com/guide
הערות מהקהילה (באנגלית: Community Notes), ולשעבר Birdwatch, הוא פיצ'ר ברשת החברתית אקס (לשעבר טוויטר), המאפשר למשתמשים להוסיף הקשר – לדוגמה בדיקת עובדות – בצמוד לפוסט ("ציוץ"), לתמונה או לווידאו. זהו מגננון קהילתי לפיקוח על תוכן, הנועד להציע הקשר אינפורמטיבי מועיל, מתוך מערכת מיקור המונים. נכון לנובמבר 2023, הפיצ'ר הוטמע לשימוש בלמעלה מ-50 מדינות, ושותפים בו בערך 133,000 תורמים. ההערות המצורפות על פוסטים מקבלות עשרות מיליוני צפיות מדי יום, ומטרתן להפריך תוכני תעמולה ודיסאינפורמציה, בהחלפתן את פעילות צוות האמון והבטיחות (Trust and Safety) של טוויטר.
הפיצ'ר הושק בשנת 2021, והפך זמין לשימוש ברחבי X בשנת 2023. בתחילת הדרך היה הפיצ'ר זמין למשתמשים בארצות הברית בלבד, בשם Birdwatch (בתרגום מילולי "משמר הציפור"). ב-2022 עלתה הפופולריות של ההערות, בצל מידע כוזב שהופץ על הפלישה הרוסית לאוקראינה, ומאוחר יותר באותה השנה גם על מגפת הקורונה. בעקבות כך, בנובמבר באותה שנה הפיצ'ר מותג מחדש בשמו הנוכחי "הערות מהקהילה" וזמינותו הורחבה. ההערות המוצעות מתפרסמות לציבור הרחב על ידי אלגוריתם שאינו מבוסס על "הכרעת הרוב", אלא על סמך הסכמה של משתמשים שנראה שבעבר היו חלוקים בדעותיהם. ההערות מדורגות על סמך מידת היותן מועילות (Helpful) או לא מועילות (Not Helpul), ובהתאם מוצגות על התוכן החשוד כמטעה. משתמשים כבר אינם יכולים לדווח על תוכן מטעה כבעבר, ופוסטים המקבלים הערות לא יזכו את מפרסמיהם בהכנסות, במסגרת מנגנון ההכנסות ממודעות למשתמשי פרימיום ב-X.
אילון מאסק, הבעלים של X, אמר על הפיצ'ר כי הוא "משנה את חוקי המשחק בנוגע למלחמה במידע שגוי" וכן טומן בחובו "פוטנציאל אדיר בשיפור הדיוק של מידע". כמו כן, הוא טען שנעשו ניסיונות להטעות את המערכת מצד גורמים ממשלתיים. מבקריו של הפיצ'ר הדגישו כי הוא מסייע בהפצת דיסאינפורמציה, נתון למניפולציה, וכן לא היה עקבי ביישום של הערות ובניסיונתיו לפעול נגד דיסאינפורמציה. X ציינה כי לפיצ'ר "השפעה משמעותית על התמודדות עם דיסאינפורמציה בפלטפורמה".
היסטוריה

באוגוסט 2020 הוכרז דבר פיתוחה של Birdwatch, שתואר בתחילה ככלי פיקוח. בינואר 2021, טוויטר השיקה לראשונה את הכלי, שמטרתו להפריך מידע מוטעה, עם תוכנית פיילוט שכללה 1,000 תורמים, שבועות לאחר ההסתערות על הקפיטול ב-6 בינואר. מטרת הפיילוט הוגדרה כ"הבניית Birdwatch במרחב הפתוח, ועיצובו על ידי קהילת טוויטר". בנובמבר 2021, טוויטר עדכנה את הכלי כך שתוגבל החשיפה של זהות התורמים, על ידי יצירת שמות בדויים שישויכו לחשבונותיהם במרחב ה-Birdwatch, במטרה להגביל הטיות על רקע זהות כותבי ההערות.
מאוחר יותר, במרץ 2022, טוויטר הרחיבה את הגישה להערות שנכתבו על ידי התורמים של Birdwatch, והעניקה לקבוצה אקראית של משתמשים בארצות הברית אפשרות לצפות בהערות המצורפות לציוצים ולדרג אותן. טרם הפלישה הרוסית לאוקראינה באותה שנה, תורמי ההערות כתבו בממוצע 43 הערות ביום. ביום הפלישה, המספר עלה ל-156 בממוצע, שגם הוא מהווה, על פי הערכות, חלק קטן מאוד מהפוסטים המטעים המועלים בפלטפורמה. נכון ל-1 במרץ 2022, רק 359 מתוך 10,000 התורמים כתבו הערה כלשהי, כאשר במקביל דוברת טוויטר הציגה את תוכניותיהם להגדיל את היקף הכלי, תוך שימת דגש על ה"ווידוא ש-Birdwatch יהיה מועיל בעיני אנשים ויוכל להעמיק את הבנתם".
בספטמבר 2022, זמינות הכלי הורחבה ל-15,000 משתמשים. באוקטובר 2022, מרבית ההערות שפורסמו היו בנוגע למידע כוזב על מגפת הקורונה. בנובמבר 2022, לבקשת בעליה החדשים של הפלטפורמה אילון מאסק, Birdwatch מותג מחדש בשם "הערות מהקהילה" (Community Notes), תוך שימוש בגישת קוד פתוח כדי להתמודד עם מידע כוזב, וכן הורחב לאירופה ולמדינות נוספות מחוץ לארצות הברית.
בהמשך הורחבו יכולותיו של הפיצ'ר – החל ממאי 2023 אפשר הוספת הערות על תמונות מטעות, ומספטמבר 2023 גם על קטעי וידאו, אך רק לקבוצה של משתמשים מתקדמים הנקראים "כותבים מובילים". בהמשך ביטלה טוויטר את האפשרות לדווח על פוסטים מטעים במערכת הדיווחים הרגילה, ובמקום בחרה להסתמך באופן בלעדי על פיצ'ר ההערות מהקהילה, כאשר באותה עת תורמיו הציעו מעל ל-21,200 הערות על תכנים בפלפורמה. במקביל, באוקטובר 2023 הודיע אילון מאסק כי פוסטים ש"יתוקנו" על ידי הערות מהקהילה לא יהיו זכאים יותר להכנסות ממודעות (עבור משתמשי פרימיום) על מנת "למקסם את התמריץ לדיוק על פני סנסציוניות" ועל מנת להרתיע מהפצת מידע מוטעה ודיסאינפורמציה בפלטפורמה. המהלך ספג ביקורת מצד חלק מהמשתמשים וזכה לשבחים מצד אחרים.
אופן הפעילות

האלגוריתם של "הערות מהקהילה" קובע האם לפרסם הערה שהוצעה בהתבסס על קיומה של הסכמה בין תורמים שבעבר חלקו זה על זה. במקום להתבסס על הכרעת הרוב, האלגוריתם של הפיצ'ר מתעדף הערות שדורגו על ידי "מגוון רחב של השקפות". המתכנת ויטליק בוטרין תיאר את אלגוריתם הקוד הפתוח כ"מסובך בטירוף". על מנת לפרסם הערה, ראשית על התורם להציעה תחת ציוץ. האלגוריתם משייך לדירוגיו של המשתמש ערכים אידאולוגיים שונים, ומקטלג משתמשים עם היסטוריית דירוגים דומה, בצורה של "סיווג דעה", הנקבעת על סמך חלוקה מעורפלת על הקשת הפוליטית משמאל עד ימין.
התורמים הם מתנדבים עם גישה לממשק שממנו יש להם את היכולת לנטר ציוצים ותגובות שעלולים להיות מטעים. הערות הממתינות לדירוג של תורמים נמצאות תחת אזור ייעודי בממשק. באפשרותם של תורמים לחוות דעתם על מידת התועלת של הערה מסוימת, על ידי סימונה כ"מועילה" (Helpful) או כ"לא מועילה" (Not Helpful). התורם מקבל נקודות אם ההערה שלו מאומתת על ידי אחרים, התורמות למדד בשם "השפעת דירוג" (Rating Impact), המשקף עד כמה הערותיו דורגו כמועילות. באפשרותם של משתמשי X השונים להצביע אם הם הערות מועילות בעיניהם או לא, אך אם ברצונם לכתוב הערות בעצם עליהם להצטרף כתורמים. בנוסף, כתיבת הערות מותנית בדירוג סף במדד "השפעת דירוג" ובשמירה על הקווים המנחים של "הערות מהקהילה".
שימוש

מאז 2023, הערות מהקהילה מוצגות לעיתים קרובות על תכנים כדוגמת הפניה לכתבות ללא הקשר, פרסומות מטעות או ציוצים פוליטיים עם טיעונים שגויים, על פי רוב על תכנים שזכו לתשומת לב רבה.
בין גופי הממשל והפוליטיקאים שהופיעו הערות מהקהילה על פוסטים שפרסמו נמנים הבית הלבן וה-FBI, נשיא ארצות הברית ג'ו ביידן וראש ממשלת הממלכה המאוחדת רישי סונאק, יושבי ראש בית הנבחרים של ארצות הברית לשעבר רון דה-סנטיס וויווק רמאסוואמי, חברי בית הנבחרים והסנאט של ארצות הברית, שרים אוסטרלים, וכן יושב ראש X אילון מאסק.
נכון לאוקטובר 2023, חובה לצרף מקור להערה כדי לאמת את המידע הנטען בה. בדצמבר 2023, לאחר שהופיעה הערה על פוסט שכתב, מאסק הודה לתורמים על ש"קפצו אל תוך מלכודת הדבש" לאחר שטען שהמערכת "תועתעה על ידי גורמים ממשלתיים", מתוך כוונה לאתר את אותם שחקנים רעים לכאורה.
במסגרת הפיצ'ר, הערות אינן ממוסגרות באופן ישיר כ"בדיקת עובדות", אלא הן מוצגות תחת הכותרת "קוראים הוסיפו הקשר" (Readers added context). בנוסף, באפשרות התורמים לציין כאשר תמונה נערכה דיגיטלית או נוצרה על ידי בינה מלאכותית; וכן להוסיף הערות על מודעות, דבר שהפייננשל טיימס ציין כי הוא טוב לצרכנים אך לא למפרסמים. צעד זה גרם לכך שמותגים כמו אפל, סמסונג, אובר ו-Evony קיבלו הערות על מודעות שפרסמו והואשמו בפרסום תוכן שגוי או מטעה, למקרים של מחיקת פוסטים על ידי המפרסמים לאחר שקיבלו הערות, וכן שינוי של התוכן המוצג בפרסומות עתידיות.
ביקורת

יואל רות' (אנ'), ראש צוות האמון והבטיחות (Trust and Safety) לשעבר בטוויטר, הביע דאגה באשר ליעילותה של המערכת כבר בשלביה הראשונים, וטען ש-Birdwatch מעולם לא הייתה אמורה להחליף את הצוות המפקח, אלא רק להשלים אותו. עובד נוסף לשעבר אמר כי זהו "תחליף לא-מושלם לצוות האמון והבטיחות". באפריל 2022, מחקר שהוצג על ידי חוקרי המכון הטכנולוגי של מסצ'וסטס מצא כי על אף ש-80% מהתוכן שהמשתמשים בכלי בחרו לבקר אכן יכול להיחשב כמטעה, הם נטו בצורה גורפת לתעדף תוכן פוליטי המשקף עמדות שונות משלהם, וכן נטו להוסיף להערות על תוכן על בסיס היותו "סביר" בעיניהם או לא.
תורם ב"הערות מהקהילה" טען כי הפיצ'ר עלול לגרום למניפולציה מתואמת, מלא בקרבות פנימיים ולא מפוקח על ידי הפלטפורמה. מגזין Wired ציין כי בקצה האחורי של מסד הנתונים רוב ההערות עדיין לא פורסמו, וכי תורמים רבים עוסקים בדיונים "מונעי-קונספירציה". מאסק טוען כי מי שינסה "להשתמש ב'הערות מהקהילה' כנשק במטרה לפגוע במונטיזציה של אנשים יהיה ברור מאליו", בשל אופי הקוד הפתוח של הקוד והנתונים.
בהתייחסו למלחמת חרבות ברזל, ובצל הקושי לזהות מידע מדויק יחד עם מספר גורמים לא ידועים, אמר פרופ' דייוויד רנד מהמכון הטכנולוגי של מסצ'וסטס כי "מה שאני מצפה שהקהל יפיק זה הרבה רעש", בנוגע למערכת המבוססת על מיקור המונים. תורם אחר טען בניגוד לכך כי בעיה הקיימת במערכת היא ש"היא לא ממש ניתנת להרחבה בהתאם לכמות המדיה שנצרכת או מפורסמת בכל יום נתון".
ארבעה אבות נזיקין

| --- | --- |
 מקרא:  ספר שמות, פרק כ"א, פסוק י"ח–פרק כ"ב, פסוק ה'
 משנה:  מסכת בבא קמא
 תלמוד בבלי:  מסכת בבא קמא
 תלמוד ירושלמי:  מסכת בבא קמא
 משנה תורה:  ספר נזיקין
 שולחן ערוך:  חושן משפט, סימן שפ"ח–חושן משפט, סימן תי"ט
 
ארבעה אבות נזיקין הם הסוגים העיקריים של גורמי נזק על פי המשפט העברי. חז"ל מנו את אבות נזיקין על פי הפסוקים בפרשת משפטים (שמות כ"א - כ"ב) ובפרשת אמור (ויקרא כ"ד).
המשנה הראשונה במסכת בבא קמא מונה ארבעה אבות נזיקין ומכנה אותם בשמות "שור", "בור", "מבעה" ו"הבער" (מספר האבות ושמותם אינם נזכרים במקרא). סוגים אלה נקראים 'ארבעה אבות נזיקין', ופרטי הדינים הקשורים בהם מהווים בסיס לדיני הנזיקין בהלכה היהודית.
במסגרת אבות הנזיקין נכללים גם "תולדות", שהם סוג נזק אשר שכיח פחות מהשאר.
הפרשות בתורה

בפרשת משפטים ישנן ארבע פרשיות שבהן מדובר על דין הפגיעה בממון הזולת:
1. בור
וְכִי יִפְתַּח אִישׁ בּוֹר אוֹ כִּי יִכְרֶה אִישׁ בֹּר וְלֹא יְכַסֶּנּוּ, וְנָפַל שָׁמָּה שּׁוֹר אוֹ חֲמוֹר. בַּעַל הַבּוֹר יְשַׁלֵּם, כֶּסֶף יָשִׁיב לִבְעָלָיו, וְהַמֵּת יִהְיֶה לּוֹ.
2. קרן
וְכִי יִגֹּף שׁוֹר אִישׁ אֶת שׁוֹר רֵעֵהוּ וָמֵת, וּמָכְרוּ אֶת הַשּׁוֹר הַחַי וְחָצוּ אֶת כַּסְפּוֹ וְגַם אֶת הַמֵּת יֶחֱצוּן. אוֹ נוֹדַע כִּי שׁוֹר נַגָּח הוּא מִתְּמוֹל שִׁלְשֹׁם וְלֹא יִשְׁמְרֶנּוּ בְּעָלָיו, שַׁלֵּם יְשַׁלֵּם שׁוֹר תַּחַת הַשּׁוֹר וְהַמֵּת יִהְיֶה לּוֹ.
3. שן ורגל
כִּי יַבְעֶר אִישׁ שָׂדֶה אוֹ כֶרֶם, וְשִׁלַּח אֶת בְּעִירוֹ וּבִעֵר בִּשְׂדֵה אַחֵר, מֵיטַב שָׂדֵהוּ וּמֵיטַב כַּרְמוֹ יְשַׁלֵּם.
חז"ל דרשו פסוק זה באופן הבא: "ושלח - זה הרגל... ובער - זו השן". דהיינו, מתוארים בפסוק שתי דרכי היזק - היזק אכילת הבהמה, והיזק דריסת רגלה.
4. אש
כִּי תֵצֵא אֵשׁ וּמָצְאָה קֹצִים וְנֶאֱכַל גָּדִישׁ אוֹ הַקָּמָה אוֹ הַשָּׂדֶה, שַׁלֵּם יְשַׁלֵּם הַמַּבְעִר אֶת הַבְּעֵרָה.
דין נוסף של פגיעה בממון הזולת מופיע בפרשת אמור:
5. אדם המזיק
וּמַכֵּה נֶפֶשׁ בְּהֵמָה יְשַׁלְּמֶנָּה, נֶפֶשׁ תַּחַת נָפֶשׁ.
המחלוקת בפירוש המשנה

לפי כל השיטות, מוסכמת כוונת המשנה - שנזקי בור נלמדים מהפרשיה הראשונה, ונזקי אש נלמדים מהרביעית. המחלוקת היא כיצד להבין את המונחים שור, ומבעה שנזכרו במשנה, ולאילו פרשיות בתורה לייחס אותם. בעניין זה, ישנה מחלוקת אמוראים בין רב לשמואל, בעוד שבתלמוד הירושלמי מובאת שיטה נוספת. להלן יפורטו השיטות לפי סדר המשנה.
שור > שיטת רב

לשיטת רב - 'שור' הוא אב טיפוס לכל נזקי בעלי החיים שברשות האדם. אב זה כולל את סוגי הנזיקין 'רגל', 'שן' ו'קרן'.
שור > שיטת רב > קרן

קרן הוא אב טיפוס לכל נזקי הבהמה שבהם הבהמה מתכוונת להזיק. הדוגמה העיקרית ל'קרן' הוא שור הנוגח בקרניו. בהמה שהזיקה ב'קרן' משלם בעליה רק את מחצית הנזק, ('חצי נזק') היות שאין דרך הבהמה להזיק ללא תועלת, ובעליה יכול לטעון שלא היה יכול לשער שיקרה מצב כזה. ('שור תם') אולם אם הבהמה הזיקה יותר משלוש פעמים בשלושה ימים שונים, (שור נגח/שור מועד) ובעליה קיבל התראה בבית דין לשמור על בהמתו לאחר כל נזק, הבהמה נעשית מועדת ובעליה משלם תשלום מלא על נזקיה, ('נזק שלם') מאחר שעליו האחריות לשומרה בשמירה מעולה על מנת שלא תזיק שוב. תולדות הקרן הם פעולות שונות הנעשות רק על מנת להזיק כגון נגיפה(שזה כעין נגיחה אבל לבהמות אחרות), בעיטה, נשיכה, נגיחה ורביצה על כלים.
שור > שיטת רב > שן ורגל

שן הוא אב טיפוס לכל נזקי הבהמה שיש לבהמה הנאה מהם (בלשון התלמוד, "יש הנאה להיזקה"), בעיקר נזקי אכילתה, בדומה לרגל, גם על נזקי שן חייב בעליה לשלם תשלום מלא רק אם הזיקה ברשותו של הניזק ולא אם הזיקה ברשות הרבים, שם על בעל האוכל לשמור על רכושו מפני הבהמות. תולדות אב הנזיקין 'שן' הם לדוגמה בהמה שהתחככה בכותל להנאתה והפילה אותו, או בהמה שהתגלגלה להנאתה על פירות או עשתה צריכה עליהם וטינפה אותם.
רגל הוא אב טיפוס לכל סוגי הנזיקין שנגרמים על ידי הילוכה הרגיל של הבהמה, ללא כוונה להזיק וללא הנאה מההיזק. בהמה שהזיקה בדרך הילוכה, כגון שדרסה בהילוכה כלים, ברשות פרטית של הניזק - חייב בעליה לשלם תשלום מלא ('נזק שלם') על נזקיה. אולם אם הזיקה ברשות הרבים, פטור בעליה מתשלום היות שעל בעל הכלים לשמור על כליו מפני הבהמות ברשות הרבים, ובמקרה וניזוקה הבהמה מהכלים, עליו אף לשלם לבעל הבהמה. תולדות אב הנזיקין 'רגל' הם נזקים שנגרמו על ידי שיער הבהמה או כלים המונחים עליה כגון רסן ואוכף, או על ידי קרון שאותה גררה.
אולם אם הזיקה הבהמה בעקיפין, על ידי צרורות אבנים שניתזו בדרך הילוכה, פגעו בכלים ושברו אותם, משלם בעל הבהמה רק את מחצית הנזק שנגרם לכלים, (דבר זה הוא גזה"כ)
שור > שיטת שמואל

לשיטת שמואל, אב הנזיקין 'שור' הוא בעצם אב הנזיקין 'רגל' או קרן (שתי שיטות בגמרא), 'מבעה' הוא אב הנזיקין "שן", ואילו 'קרן' או 'רגל' (שתי שיטות בגמ') הוא אב נפרד שאינו מצוין במשנה, מפאת דיניו הייחודיים, דהיינו ההבחנה בין שור תם לשור מועד, אומנם אב זה מוזכר ברמז.
שור > שיטת הירושלמי

לשיטת הירושלמי, אב הנזיקין שור הוא 'קרן', בעוד שן ורגל כלולים באב הנזיקין מבעה.
בור

בור הוא אב טיפוס לכל מכשול ותקלה שגרם אדם ברשות הרבים, שעומד במקומו ולא זז (בניגוד לאבות הנזקין האחרים, שכולם מהלכים) ושאחרים עלולים להפגע ממנו. המקרה הקלאסי של 'בור' הוא בור שאדם חופר ברשות הרבים ללא רשות. לאחר שנוצר ה'בור', על האדם שיצרו מוטל החובה לסלק את המכשול מרשות הרבים, והוא חייב על כל נזק שנגרם כתוצאה ממנו, ואין לו רשות להפקיר את נזקיו.
תולדות הבור הם חפצי אדם שהונחו ברשות הרבים, כגון אבן, סכין או משא, ואחרים ניזוקו מהם, ומהם דווקא, ולא שנתקלו בהם וניזוקו מהארץ.
מבעה > פרשנות התלמוד בבלי

בפירוש מבעה, אב הנזיקין השלישי, נחלקו האמוראים רב ושמואל.
מבעה > פרשנות התלמוד בבלי > שיטת רב

רב סבר שמבעה היא נזק שהאדם עצמו גורם (אדם המזיק).
מבעה > פרשנות התלמוד בבלי > שיטת שמואל

שמואל פירש שמבעה היא שן, נזק שבו הבהמה נהנית.
מבעה > פרשנות התלמוד הירושלמי

הירושלמי מבאר שמבעה כולל שני אבות נזיקין - שן ורגל.
לשיטת הירושלמי מובן לשון המשנה, הקוראת לקרן שור ולשן ורגל מבעה, כלשון התורה, בה דין קרן פותח במילים "כי יגח שור איש", ואילו דיני שן ורגל נלמדים מהפסוק "כי יבער איש שדה או כרם, ושילח את בעירו וביער בשדה אחר", התנא א"כ שינה מלשון התורה ולא כתב 'מבער' אלא 'מבעה' כדי שלא לבלבל בין אב זה לאב הבא אחריו - הבער.
בנוסף לכך, לפי שיטה זאת, ניתן לייחס כל אחד מארבעת אבות הנזיקין לפרשיה אחת בתורה, ואין צורך לאחד כמה פרשיות תחת אב אחד, או לפצל פרשיה לשני אבות נפרדים - כפי שקורה לשיטות התלמוד הבבלי.
הבער (אש)

הבער הוא אב טיפוס לנזקים שנגרמו בשל מעשה האדם בצירוף כוחות חיצוניים, כגון אש שבהתפשטותה מעורבת הרוח. על האדם מוטלת האחריות לכל נזק שאירע בשל התפשטות רגילה של האש, אולם אם האש התפשטה בצורה שלא ניתן היה לצפות, האדם פטור מאחריות על הנזק שנגרם.
הבער (אש) > טמון באש

אש שהתפשטה ושרפה גדיש תבואה שבתוכו היו טמונים כלים ("טמון") פטור המבעיר מגזירת הכתוב, אולם אם האש שרפה בית, חייב המבעיר על כל הדברים שהיו טמונים בתוך הבית. דוגמה לנזק מסוג זה יכולה להיות פתיחת סכר מים והצפה והטבעה של אנשים וחיות במקום אחר, אמנם שיטת רבי יהודה לחייב אף בטמון.
תולדות האש הם רכוש האדם (אבנו סכינו ומשאו) שהיה מונח על הגג, ועל ידי רוח מצויה נפל לרשות הרבים ופגע בבני אדם או רכוש.
תשלומים

במשפט העברי, שיטת התשלומים הנלמדת מהפסוק ”"ישיב", לרבות שווה כסף ככסף, ואפילו סובין” אומרת שניתן לשלם בכל דבר השווה כסף, גם דבר פחות ערך.
הגמרא מסבירה במסכת בבא קמא שכל דבר שניתן למכרו חשוב כ"מיטב", כתשלום הוגן ויפה, שכן ניתן למכרו ולקבל כסף עמו ניתן לקנות הכול, וגם אם לא נמכר במקום מסוים, ניתן להובילו למקום אחר שם ימכר. בתלמוד נזכרים שלושה מיני קרקעות, עידית - קרקע מעולה ומשובחת, ולרוב האנשים חפצים להשקיע בזריעה בקרקע כזו, ולא בקרקע מסוג ירוד, גם אם שטחה גדול בהרבה, ושוויה הכספי שווה לזו של העידית. זיבורית קרקע מסוג שאינו ראוי לזריעה משובחת, ופירותיה אינם מעולים. בינונית קרקע שאינה עידית ואינה זיבורית, אלא ממוצעת.
מזיק צריך לשלם מעידית. רבי עקיבא ורבי ישמעאל נחלקו, באופן שגם למזיק וגם לניזק קרקעות, האם המדד לעידית וזיבורית היא לפי היחס שבין הקרקעות של המזיק, או לבין אלו של הניזק. לפי רבי עקיבא התשלום מתייחס ביחס שבין קרקעותיו של המזיק, כנלמד מהפסוק "מיטב שדהו ומיטב כרמו ישלם", כלומר דין ה"מיטב" - העידית, הוא לפי המדד של ה"ישלם", המזיק המשלם את הנזק. לפי רבי ישמעאל התשלום הוא לפי היחס שבין קרקעותיו של הניזק, ולכן אם למשל הייתה הקרקע העידית של הניזק שווה רק כקרקע הזיבורית של המזיק, ישלם המזיק מהזיבורית שלו, שהיא כשווי העידית של הניזק. הוכחתו של רבי ישמעאל, היא מגזירה שווה, שכן באותו פסוק עצמו כתוב "וכי יבער איש שדה", ובסיום הפסוק כתוב "מיטב שדהו ומיטב כרמו ישלם", ומכאן שהמדד לעידית בשדה האמור בתשלומים, הוא כמו השדה האמור בראש הפסוק, שמדבר בשדהו של הניזק. מדרבנן מודה רבי ישמעאל שצריך לשלם מהעידית של המזיק.